Naistenjärvi (kunta)

Naistenjärvi (, ) on maalaiskunta ja sen keskustaajama Karjalan tasavallan Suojärven piirin keskiosassa Venäjällä. Se sijaitsee Saarijärven rannalla 32 kilometriä Suojärven kaupungista pohjoiseen. Taajamassa on 1 400 ja kunnassa 2 700 asukasta (vuonna 2012)Generalnyi plan, s. 3..

Naistenjärven naapurikuntia ovat Suojärven piirissä Loimola, Porajärvi, Veskelys ja Suojärven kaupunki sekä Kontupohjan piirin puolella Hirvas ja Petrovski. Naistenjärven kautta kulkee rautatie Suojärveltä Jyskyjärvelle. Alueen huomattavin joki on Torasjoki.

Maantiede ja asutus
Naistenjärven kunnan pinta-ala on 2 358 neliökilometriä. Se rajoittuu idässä Kontupohjan piirin Hirvaan ja Petrovskin kuntiin sekä etelässä Suojärven piirin Veskelyksen ja Suojärven, lounaassa Loimolan ja pohjoisessa Porajärven kuntiinGeneralnyi plan, s. 8.. Pinta-alasta valtaosa on metsääGeneralnyi plan, s. 43..

Seutu kuuluu Länsi-Karjalan ylänköön. Sen maisemaa leimaavat laajat suot sekä pitkät ja kapeat harjut.Generalnyi plan, s. 9. Kunnan alueella virtaavat Suojoki, Torasjoki, Irstajoki, Kontiojoki, Kuukkausjoki, Vihtimjoki, Yläjoki, Parkoinoja, Rajajoki, Anninoja, Kivioja, Kukinoja, Luglajoki, Mustaoja, Samsananoja, Heinäoja, Pojasjoki, Kuima, Kälkänjoki, Lapinjoki, Yläjoki, Valkeajoki, Vegarusjoki, Veisoja, Liusoja, Mundoja ja Tervaoja. Järviä ovat Suojärvi, Vegarusjärvi, Unusjärvi (ven. Unusozero), Naistenjärvi (Ženskoje), Vuontelejärvi, Suuri-Kontiojärvi, Vaaksausjärvi, Yläjärvi, Kivatšjärvi (Verhni Kivatš), Ylisenjärvi, Tetrijärvi (Tetrozero), Kapajärvi (Kabozero), Luglajärvi, Ala-Torasjärvi, Muntajärvi (Mundozero), Ylä-Torasjärvi, Peseksimäjärvi, Pojasjärvi, Kaitajärvi, Tšudojärvi, Saarijärvi, Kuukkausjärvi, Poitamojärvi, Salmijärvi, Valkeajärvi, Ylä-Kälkänjärvi, Ala-Kälkänjärvi ja Myrysjärvi. Hyötykaivannaisiin kuuluvat nikkeli, sungiitti, dolomiitti, gabro-diabaasi, graniitti, gneissigraniitti, hiekka ja sora.Generalnyi plan, s. 12–14.

Keskustaajama Naistenjärven lisäksi kuntaan kuuluu viisi taajamaa: Lahkolampi, Leppäniemi, Suojoki, Toivola ja Turhanvaara. Toiseksi suurin asutuskeskus on tuhannen asukkaan Lahkolampi. Vuoden 2010 väestönlaskennan mukaan kunnan asukkaista 69 % on kansallisuudeltaan venäläisiä, 14 % valkovenäläisiä, 6 % karjalaisia, 3 % ukrainalaisia ja 1 % tataareja.

Historia
Naistenjärven kunta sijaitsee pääosin Suomen talvi- ja jatkosodan jälkeen Neuvostoliitolle luovuttaman entisen Suojärven kunnan itäosassa, minkä lisäksi se käsittää Venäjän keisarikunnan aikaisten Säämäjärven ja Munjärven kuntien osia. Rautatie Matkaselästä valmistui Naistenjärvelle 1920-luvulla ja alueelle perustettiin sahoja. Vuosina 1958–1991 Naistenjärvellä oli kaupunkimaisen taajaman status.

Venäjän vuoden 2006 kuntauudistukseen asti Naistenjärvi ympäristökylineen muodosti asutushallintoalueen. Siihen kuuluivat Naistenjärven taajama sekä Kostamuksen, Lahkolammen, Toivolan ja Naistenjärven asutukset. Alueella oli noin 4 500 asukasta. Nykyinen Naistenjärven kunta muodostettiin vuonna 2006 Venäjän kuntauudistuksen myötä yhdistämällä entiset Naistenjärven asutushallinto, Suojoen kylähallinto ja pääosa Vegaruksen kylähallintoa, kun taas Kostamuksen kylästä tuli osa Porajärven kuntaa.

Liikenne, talous ja palvelut
Naistenjärven kautta kulkee Suojärven ja Jyskyjärven välinen rautatie, jolla on Naistenjärven ja Lahkolammen asemat sekä 22. ja 35. kilometrin pysähdyspaikat. Kunnan läpi menee myös Suojärven, Porajärven ja Juustjärven välinen A132-maantie. Naistenjärvellä, Suojoella ja Lahkolammella on huoltoasemat.Generalnyi plan, s. 18–19.

Naistenjärven tärkein tuotantolaitos on Zapkarellesin saha. Kunnassa on myös muita puunjalostuslaitoksia sekä kaivosteollisuutta, karjatila, sikala, kalanviljelylaitos ja villieläintarhaGeneralnyi plan, s. 27–28..

Keskustaajaman palveluihin kuuluu lastentarha, koulu, kulttuuri- ja vapaa-ajankeskus, poliklinikka, uimahalli, posti, pankki ja muutama kauppa. Taajamassa on ortodoksinen kirkko.Generalnyi plan, s. 20–21.

Nähtävyydet ja matkailu
Leppäniemen lähellä sijaitsee kivikautisia asuinpaikkoja. Rakennusmuistomerkkeihin kuuluu kaksi 1800–1900-vaihteen asuintaloa sekä Kuikkaniemen vuonna 1892 rakennettu luterilainen kirkko Leppäniemen eteläpuolella. Historiallisia kohteita ovat toisen maailmansodan aikana kaatuneiden neuvostosotilaiden haudat.Generalnyi plan, s. 17. Leukunjärven luoteispuolella on metsästys- ja kalastusmajaGeneralnyi plan, s. 21..

Lähteet


Viitteet

Aiheesta muualla
 Naistenjärven kunnan sivusto 
 Naistenjärven kunta Suojärven piirin sivustolla  

Luokka:Suojärven kylät
Luokka:Suojärven piirin kunnat
Luokka:Suojärven piirin asutut paikat